FCA18
Escrit en què l’interessat es constitueix com a part. (article 49.4 LJCA)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que acredito mitjançant l’escriptura de poder que adjunto / el certificat d’inscripció en l’Arxiu electrònic d’apoderaments judicials amb núm. de registre .........., comparec davant d’aquesta Sala / d’aquesta Secció del Tribunal d’Instància i 

MANIFESTO:
1.	Que, mitjançant els edictes publicats en el DOGC en data ..........., m’he assabentat que aquesta Sala / aquesta Secció tramita les actuacions del recurs contenciós administratiu núm. ......, interposat pel Sr./Sra. ............... contra l’acord de ............ sobre ..........
2.	Que, malgrat no haver estat citat a termini, com exigeix l’article 49 de la LJCA, el meu poderdant, que és titular de drets derivats de l’acte objecte del recurs contenciós administratiu esmentat, està legitimat passivament, segons disposa l’article 21.1.b) de la LJCA, en concepte de demandat.

 Per això, conforme al que disposa l’article 50.3 de la LJCA,

SOL·LICITO:
1.	Que admeteu aquest escrit. 
2.	Que em tingueu per comparegut en concepte de demandat, en la representació que tinc acreditada, en les actuacions del recurs contenciós administratiu núm. ..... interposat pel Sr./Sra. ............... contra l’acord de ............ sobre ...........
3.	Que s’entenguin amb mi les diligències successives.

ALTRESSÍ PRIMER DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:

“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............